ตอนนี้หนูเป็นริดสีดวง เเล้วหนูมีติ่งออกมาประมาณ1 เซนติเมตร เเต่ไม่เจ็บ ไม่คัน เเล้วถ้าหนูสอบตำรวจจะป่านไหมคะ เเล้วต้องจัดการติ่งเนื้อนี้ยังไงให้หายไปคะ
สวัสดีค่ะ ติ่งที่ออกมาจารูทวารหนัก อาจเป็น1. ริดสีดวงทวาร ชนิดภายนอก จะเห็นเป็นติ่งเนื้อยื่นออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ แสบ หรือปวดได้2. ริดสีดวงทวาร ชนิดภายใน ที่เป็นระยะที่ 3 และ 4 โดยจะต้องมีประวัติการถ่ายเป็นเลือดมาก่อนบ่อยๆ3. แผลปริขอบทวารหนัก ที่เป็นเรื้อรัง โดยที่อาการในช่วงเริ่มแรก คือจะมีเลือดสีแดงสดติดออกมากับก้อนอุจจาระ โดยจะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก และจะมีอาการปวดเจ็บหรือแสบรูทวารหนักร่วมด้วย เมื่อเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย4. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง มักไม่มีอาการเจ็บ เป็นโรคติดต่อจากการมีเพศสัมพันธ์5. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร6. ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักหากยังไม่เคยได้รับการวินิจฉัยว่าเป็นอะไร แนะนำควรไปพบแพทย์เพื่อตรวจก่อน เนื่องจากการรักษาจะแตกต่างกัน หากเป็นริดสีดวงทวาร ไม่ว่าจะเป็นชนิดภายในหรือภายนอก หากต้องการให้ติ่งเนื้อหายไป ก็ต้องผ่าตัดออก แต่ทั้งนี้ หากเป็นริดสีดวงชนิดภายใน อาจใช้วิธีการใช้ยางรัด (rubber band ligation) ก็ได้ ขึ้นอยู่กับดุลยพินิจของแพทย์ค่ะทั้งนี้ ไม่ว่าจะเป็นโรคอะไรข้างต้น ก็สามารถไปสอบเป็นตำรวจได้ เพราะไม่ได้ถือเป็นโรคร้ายแรงอะไรค่ะ